**HANKEDOKUMENDID**

(HD / Juhised pakkujale)

**„Narva uue hooldekodu sidekanalisatsiooni ja sidetrassi projekteerimis- ja ehitustööd“**

**VEEBILEHEHANGE**

(Alus: Narva Linnavalitsuse Linnamajandusameti

hankekord § 2 p 5, § 4 lg 3 ja § 7)

Lugupeetud ettevõtjad,

Käesolevaga teeb Narva Linnavalitsuse Linnamajandusamet Teile ettepaneku esitada pakkumus Narva uue hooldekodu sidekanalisatsiooni ja sidetrassi projekteerimis- ja ehitustööde teostamiseks.

Riigihange [veebilehehange/ehitustööd]:„Narva uue hooldekodu sidekanalisatsiooni ja sidetrassi projekteerimis- ja ehitustööd“

Hankija: Narva Linnavalitsuse Linnamajandusamet (reg.75039729)

Kas riigihange on jaotatud osadeks: Ei.

Kas riigihankele on lubatud esitada alternatiivseid pakkumusi: Ei.

Kas hankija kavandab pakkujatega pärast pakkumuste esitamist läbirääkimisi pidada: Ei.

Kõrvaldamis- ja kvalifitseerimistingimuste loetelu ning alltoodu tõendamiseks nõutavate dokumentide nimekiri:

|  |  |  |
| --- | --- | --- |
| Jrk | **Kõrvaldamis- ja kvalifitseerimis-****tingimused** | **Nõutav dokument** |
| 1. | Pakkujal puuduvad RHS § 95 lg 1, lg 4 p 8 sätestatud kõrvaldamisalused  | **Pakkuja esitab** koos pakkumusega HD Lisa 1 kohaselt vormistatud kinnituse.  |
|  |  |
| 2. | Pakkuja peab olema täitnud nõuetekohaselt riigihanke algamisele eelneval 60 kuu jooksul vähemalt 2 sidekanalisatsiooni ja sidetrassi ehitustööde lepingut. | Pakkuja esitab vabas vormis teostatud tööde loetelu, koos lepingute sõlmimise kuupäevade ja infoga teise lepingu poole kohta. |
|  3. | Pakkuja peab tagama projekteerimis- ja ehitustööde teostamiseks vajaliku meeskonna koosseisu kompetentside ulatuses kogu lepingu perioodi vältel | Pakkuja esitab pädeva isiku kutsetunnistuste koopiad vastavalt vastutusvaldkondades nõutule. |

Täiendavad dokumendid:

Pakkujatel on lubatud esitada ühispakkumus riigihangete seaduses sätestatud tingimustel. Ühispakkujate ühise pakkumuse esitamisel vastutavad hankelepingu täitmise eest ühispakkujad solidaarselt. Ühispakkumuse esitamisel täidavad pakkujad HD Lisa 3 kohase ühispakkumuse volikirja.

Kui pakkuja kasutab alltöövõttu, esitab pakkuja pakkumuse koosseisus info alltöövõtja kohta vastavalt alusdokumentide Lisas 4 toodud vormile, tuues välja info alltöövõtja kohta, alltöövõtulepingu objekti kohta, mille suhtes pakkuja kavatseb sõlmida alltöövõtulepingu(id). Hankelepingu täitmisele ei tohi kaasata isikut, kellel esinevad RHS § 95 lg 1, lg 4 p 8 nimetatud kõrvaldamise alused (RHS § 122 lg 1 ja lg 4).

Maksuvõlgade kontroll

Maksuvõlgade kontroll toimub:

1. Pakkumuse esitamise ehk avamise tähtpäeva seisuga ning
2. Hankelepingu sõlmimise päeva seisuga (seejuures hankelepingu sõlmimise päeva määrab hankija).

Kui hankija tuvastab, et pakkujal esineb käesolevas punktis sätestatud võlg, annab ta pakkujale vähemalt kolm tööpäeva maksuvõla tasumiseks või ajatamiseks. Kui pakkuja on hankija antud tähtpäevaks maksuvõla tasunud või ajatanud, ei kõrvalda hankija pakkujat või taotlejat hankemenetlusest.

Tööde lühikirjeldus: vt Tehniline kirjeldus HD Lisa 5.

Hankedokumentide väljastamine:

Hankija võimaldab piiramatut elektroonilist juurdepääsu hankekutsele ja sellele lisatud dokumentidele. Dokumendid on avalikult kättesaadavad Narva linna veebilehel [www.narva.ee](http://www.narva.ee)

Pakkumuse hinna väljendamise viis ja rahaühik:

Pakkumuse hind väljendada ranges vastavuses ette antud vormiga (HD Lisa 7) kogusummahinnana (*fixed price*) käibemaksuga ja ilma, täites seejuures kõik maksumusread. Täiendavate makse- ja lepingutingimuste esitamine on keelatud. Pakkumuse rahaühikuks on euro (EUR).

Pakkumuse koostamine ja esitamine:

Pakkumus koostada eesti keeles, ühes eksemplaris ning esitada digitaalselt e-posti aadressile narvahanked@narva.ee . Hankija ei vastuta e-posti side korrapärase toimimise eest.

Pakkuja märgib vajadusel pakkumuses, milline teave on ärisaladus ning põhjendab teabe ärisaladuseks määramist vastavalt RHS § 111 lg 5.

Pakkujad täidavad HD Lisa 1 kohase vormi, avaldades hankijale oma üldandmed. Pakkuja esitab HD Lisa 2 kohase volikirja juhul, kui pakkumusele alla kirjutanud isik või isikud ei ole registrikaardile kantud juhatuse liikmed.

Pakkumuse esitamise aeg ja koht**:** **hiljemalt 28.07.2025 kell 10:00**.

Hilisemalt laekunud pakkumused ei kuulu läbivaatamisele.

Pakkumuse jõusolek: pakkumus on jõus vähemalt 90 (üheksakümmend) kalendripäeva pakkumuste esitamise tähtpäevast arvates.

Pakkumuste avamise aeg ja koht: **28.07.2025 kell 10.30.** Peetri plats 3, IV korrus, ruum 23, direktori kabinet, Narva.

Hankija võimaldab viibida pakkujatel pakkumuste avamise juures. Pakkujate esindajad peavad olema valmis tõendama volituste olemasolu. Esindusõigust kontrollitakse.

Hindamiskriteerium:

Pakkumuste ainsaks hindamiskriteeriumiks on pakkumuse maksumus (RHS § 85 lg 4). Edukaks tunnistatakse madalaima hinnaga (km-ta), eelnevalt vastavaks tunnistatud, pakkumus.

Kõigi pakkumuste tagasilükkamine:

Kui pakkumuste avamisel selgub, et kõik esitatud pakkumused ületavad hankelepingu eeldatavat maksumust, võib hankija kõik esitatud pakkumused tagasi lükata, kontrollimata eelnevalt pakkujate kvalifikatsiooni ja esitatud pakkumuste sisulist vastavust hanketingimustele.

Riigihanke kehtetuks tunnistamine:Hankijal on õigus tunnistada riigihankemenetlus omaalgatuslikult kehtetuks eelkõige siis, kui hankemenetluse kestel on hankijale saanud teatavaks asjaolu, mis välistab või muudab hankija jaoks ebaotstarbekaks hankelepingu sõlmimise esitatud tingimustel, samuti siis, kui hankelepingu sõlmimine etteantud tingimustel ei vastaks muutunud asjaolude tõttu enam hankija varasematele vajadustele või ootustele (RHS § 73 lg 3 p 6).

Hankelepingu olulised tingimused: Hankeleping sõlmitakse vastavalt lisatud lepinguprojektile (HD Lisa 8). **Tööde vastuvõtmine ning nende eest tasumine toimub ühes osas. Vaheakteerimisi ega ettemakseid pole ette nähtud.** Ette antud lepingutingimused pole läbiräägitavad.

Hankelepingu sõlmimine:

Hankeleping allkirjastatakse 5 (viie) tööpäeva jooksul, pakkumuse edukaks tunnistamise otsuse pakkujatele väljasaatmise päevast arvates. Juhul, kui pakkuja pole eelnimetatud tähtaja jooksul teostanud hankelepingu sõlmimiseks nõutavaid toiminguid, loetakse pakkuja oma pakkumuse tagasi võtnuks.

Objektiga tutvumine. Pakkujatelt eeldatakse enne pakkumuse tegemist objektiga tutvumist, et arvestada pakkumuses kõikide võimalike töödega.

Veebilehehanke eest vastutav isik:

Aleksandr Artemjev, Narva LV Linnamajandusameti ehituse vanemspetsialist, tel. 56654230, e-post: aleksandr.artemjev@narva.ee.

**Lisad**

Lisa 1. Pakkuja kinnitus

Lisa 2. Pakkuja esindaja volikiri (vajadusel)

Lisa 3. Ühispakkumuse volikiri (vajadusel)

Lisa 4. Alltöövõtja nõusolek (vajadusel)

Lisa 5. Tehniline kirjeldus

Lisa 6. Telia tehnilised tingimused

Lisa 7. Pakkumuse maksumustabel

Lisa 8. Hankelepingu projekt

 **Lisa 1**

 **Pakkuja kinnitus**

Hankija nimi: Narva Linnavalitsuse Linnamajandusamet

Riigihanke nimetus: Narva uue hooldekodu sidekanalisatsiooni ja sidetrassi projekteerimis- ja ehitustööd

Menetlusliik: veebilehehange/ ehitustööd

**PAKKUJA KINNITUS**

1. Käesolevaga kinnitame, et meil puuduvad RHS § 95 lg 1, lg 4 p 8 nimetatud hankemenetlusest kõrvaldamise asjaolud. Kinnitame, et vastame täielikult hankekutses esitatud kvalifitseerimistingimustele ning meil on kõik võimalused ja vahendid hankelepingu täitmiseks.
2. Oleme tutvunud hankekutsega ja selle lisadega ning kinnitame, et nõustume täielikult hankija esitatud tingimustega.
3. Kõik käesolevale pakkumusele lisatud dokumendid moodustavad selle lahutamatu osa.
4. Kinnitame, et meie pakkumus on nõuetekohaselt koostatud. Saame aru, et pakkumuse mitte-nõuetekohase koostamise puhul lükatakse meie pakkumus tagasi kui hankekutsele mitte-vastav.
5. Meil on olemas kõik Töövõtulepingu täitmiseks vajalike intellektuaalsete omandite õigused ning et oleme tutvunud kohapeal kõikide pakutud objektidega. Kinnitame, et meile esitatud informatsioon on hankelepingu nõuetekohaseks täitmiseks piisav.
6. Juhul, kui meie pakkumus on ühispakkumus, vastutavad kõik ühispakkujad hankelepingu täitmise eest solidaarselt.
7. Meie pakkumus on jõus vähemalt 90 (üheksakümmend) kalendripäeva, pakkumuste esitamise tähtpäevast arvates.

INFORMATSIOON PAKKUJA KOHTA

|  |  |
| --- | --- |
| Ärinimi: |  |
| Äriregistri registrikood |  |
| Tegevuskoha aadress: |  |
| Telefon: |  |
| E-posti aadress: |  |
| Pangakonto number: |  |
| Panga nimi: |  |
| Kontaktisik käesoleval pakkumusel (nimi, telefon, e-posti aadress): |  |

Kuupäev: \_\_\_\_\_\_\_\_\_\_\_\_\_\_\_\_

Pakkuja esindaja nimi: \_\_\_\_\_\_\_\_\_\_\_\_\_\_\_\_

Esindaja allkiri: \_\_\_\_\_\_\_\_\_\_\_\_\_\_\_\_

**Lisa 2**

**Pakkuja esindaja volikiri**

Hankija nimi: Narva Linnavalitsuse Linnamajandusamet

Riigihanke nimetus: Narva uue hooldekodu sidekanalisatsiooni ja sidetrassi projekteerimis- ja ehitustööd

Menetlusliik: veebilehehange/ehitustööd

Pakkuja nimi:

Pakkuja registrikood:

**PAKKUJA ESINDAJA VOLIKIRI**

**Käesolevaga volitab** \_\_\_\_\_\_\_\_\_\_\_\_\_\_\_\_\_ *(pakkuja ärinimi)* \_\_\_\_\_\_\_\_\_\_\_\_\_\_\_\_\_\_\_\_ *(volitaja nimi ja ametikoht)* **isikus** \_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_ *(volitatava ees- ja perenimi ning isikukood)* **olema pakkuja ametlik esindaja ja allkirjastama pakkumust ülalnimetatud riigihankele.**

Volitatava allkirjanäidis: \_\_\_\_\_\_\_\_\_\_\_\_\_\_\_\_\_\_\_\_\_\_\_\_

Käesolev volikiri hõlmab volitust hankelepingule allakirjutamiseks ning on antud ilma edasi-volitamise õiguseta.

Volikiri kehtib kuni pakkumuse jõusoleku tähtaja lõpuni.

Kuupäev: \_\_\_\_\_\_\_\_\_\_\_\_\_\_\_\_

Pakkuja esindaja nimi: \_\_\_\_\_\_\_\_\_\_\_\_\_\_\_\_

Esindaja allkiri: \_\_\_\_\_\_\_\_\_\_\_\_\_\_\_\_

**Lisa 3**

**Ühispakkumuse volikiri**

Hankija nimi: Narva Linnavalitsuse Linnamajandusamet

Riigihanke nimetus: Riigihanke nimetus: Narva uue hooldekodu sidekanalisatsiooni ja sidetrassi projekteerimis- ja ehitustööd

Menetlusliik: **v**eebilehehange/ehitustööd

Pakkuja nimi:

Pakkuja registrikood:

**ÜHISPAKKUMUSE VOLIKIRI**

Käesolevaga kinnitame, et alljärgnevalt loetletud isikud moodustavad ühispakkujad ühispakkumuse esitamiseks:

|  |  |  |  |  |  |
| --- | --- | --- | --- | --- | --- |
| Jrk | Pakkuja nimi | Pakkuja registrikood | Pakkuja aadress | Allkirjaõigusliku isiku nimi | Allkirjaõigusliku isiku allkiri |
| 1. |  |  |  |  |  |
| 2. |  |  |  |  |  |

(vajadusel lisada või kustutada ridu)

Ühispakkujate juhtivaks pakkujaks on:

|  |  |
| --- | --- |
| Pakkuja nimi |  |
| Pakkuja registrikood |  |
| Pakkuja aadress |  |
| Allkirjaõigusliku isiku nimi |  |
| Allkirjaõigusliku isiku allkiri |  |

Ühispakkujad volitavad juhtiva pakkujana nimetatud isikut tegutsema ühispakkujate juhtiva pakkujana hankemenetlusega, hankelepingu sõlmimisega ning hankelepingu täitmisega seotud toimingute tegemisel, esindades ühispakkujaid suhetes hankijaga.

Kinnitame, et hankelepingu sõlmimisel vastutavad kõik ühispakkujad solidaarselt hankelepingu täitmise eest.

Kinnitame, et kõik ühispakkumuse esitanud ühispakkujad jäävad pakkumusega seotuks ning on valmis täitma oma kohustusi kuni kõikide hankelepingust tulenevate kohustuste täitmiseni.

Kuupäev: \_\_\_\_\_\_\_\_\_\_\_\_\_\_\_\_

Pakkuja esindaja nimi: \_\_\_\_\_\_\_\_\_\_\_\_\_\_\_\_

Esindaja allkiri: \_\_\_\_\_\_\_\_\_\_\_\_\_\_\_\_

**Lisa 4**

**Alltöövõtja nõusolek**

Hankija nimi: Narva Linnavalitsuse Linnamajandusamet

Riigihanke nimetus: Narva uue hooldekodu sidekanalisatsiooni ja sidetrassi projekteerimis- ja ehitustööd

Menetlusliik: veebilehehange/ehitustööd

Pakkuja nimi:

Pakkuja registrikood:

**ALLTÖÖVÕTJA NÕUSOLEK**

**Käesolevaga** \_\_\_\_\_\_\_\_\_\_\_\_\_\_\_\_\_\_\_\_\_\_\_\_ *(alltöövõtja, kelle kvalifikatsioonile tuginetakse, ärinimi)*

\_\_\_\_\_\_\_\_\_\_\_\_\_\_\_\_\_ *(äriregistrikood)* **tõendab, et on andnud** \_\_\_\_\_\_\_\_\_\_\_\_\_\_\_\_\_\_\_\_\_\_\_\_\_ *(pakkuja ärinimi)* **nõusoleku osaleda ülalnimetatud hankelepingu täitmisel \_\_\_\_\_\_\_\_\_\_\_\_** \_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_ *(tööde liik)* **osas** **alltöövõtjana**.

Kuupäev: \_\_\_\_\_\_\_\_\_\_\_\_\_\_\_\_

Pakkuja esindaja nimi: \_\_\_\_\_\_\_\_\_\_\_\_\_\_\_\_

Esindaja allkiri: \_\_\_\_\_\_\_\_\_\_\_\_\_\_\_\_

**Lisa 5**

**Tehniline kirjeldus**

Hankija nimi: Narva Linnavalitsuse Linnamajandusamet

Riigihanke nimetus: Narva uue hooldekodu sidekanalisatsiooni ja sidetrassi projekteerimis- ja ehitustööd

Menetlusliik: veebilehehange/ehitustööd

**Tehniline kirjeldus**

**1. Olemasolev olukord:**

Narva linn ehitab Suve ja Sügise tänavatel uue hooldekodu hooned (kokku 12 hoonet). Leping on sõlmitud, ehitustöid teostatakse. Ehitustöövõtu mahtu ei kuulu sidetrass kuni ehitusobjektini. Hoonete vaheline võrk ja hoonete sisevõrk projekteeritakse ja ehitatakse hooldekodu ehitustööde töövõtu mahus ja Tellija vahenditest. Põhiprojektiga on lahendatud (projekteeritud) sidekanalisatsiooni ühendamiseks sidekaev pos 17 krundil aadressil Suve tn 1 (endine Tapamaja tn 15).

**Narva uue hooldekodu** **põhiprojekt on kättesaadav lingil**: <https://NarvaLK.quickconnect.to/d/s/oKmYUJmK54ZYHwMejHZPtHtziP4MUaqr/p8khPWh42WrExEceRtwdmnHIan4tRKsH-8r9ARwrLdAk>

**2. Hanke eesmärk**

Käesoleva hanke eesmärk on tähtaegselt ja optimaalsete kuludega teha Narva uue hooldekodu **sidekanalisatsiooni ja sidetrassi projekteerimis- ja ehitustööd** **telekommunikatsioonialaste tehniliste tingimuste nr 39341486** alusel vastavalt seadustest, määrustest ja normidest tulenevatele nõuetele ja hankedokumentidele.

**3. Tööde alusdokumendid ja üldised nõuded**

3.1 Riigihanke alusdokumentides kavandatud tööd tehakse täisvastutusega peatöövõtu meetodil. Vastutus ehituse aluseks oleva pädeva ehitusprojekti koostamise ja kogu ehitusplatsil toimuva tegevuse ning ohutuse üle lasub Töövõtjal.

3.2 Projekteerimisel ja ehitamisel tuleb lähtuda kõikidest asjakohastest seadustest, õigusaktidest, standarditest ja nõuetest.

**4. Töövõtu mahtu kuulub:**

4.1. Sidekanalisatsiooni ja sidetrassi projekteerimis- ja ehitustööde eelsed uuringud, mõõdistused ja muud projekteerimise ja ehitamise eelsed toimingud ja tööd;

4.2 Ehitusprojekti koostamine sideteenuste tarbimise võimaldamiseks sidekanalisatsiooni ja sidetrassi tehnilistes tingimustes toodud kaevust hooldekodu objektini (sidekaev pos 17 krundil aadressil on Suve tn 1). Ehitusprojekti koostamise aluseks on telekommunikatsioonialased tehnilised tingimused nr 39341486 (Lisa 2).

4.3 Sidekanalisatsiooni ja sidetrassi ehitustööde ning sellega kaasnevate tööde tegemine vastavalt ehitusprojektile ja kõikidele asjakohastele seadustele, õigusaktidele, standarditele ja nõuetele.

4.4 Side välisvõrguga liitumine vastavalt välisvõrgu valdajate tehnilistele tingimustele. Vajadusel tehnovõrkude valdajatelt, maaomanikelt ehitustööde läbiviimiseks nõusoleku saamine ning vajaliku dokumentatsiooni vormistamine hanke eesmärgi täitmiseks;

4.5 Kõigi olemasolevate kommunikatsioonide ja rajatiste toimimise tagamine, kaitsmine ja vajadusel ümbertõstmine ning ehitustööde lõpetamise järel sidekanalisatsiooni objekti lähedal asuva territooriumi heakorrastamine ehituse käigus kahjustunud mahus, sh kõnni- ja juurdepääsuteede, haljasalade taastamine jms. Samuti haljastuse taastamine väljaspool kinnistut. Töövõtja peab enne objektil töödega alustamist fikseerima (fotod, film) juurdepääsutee ja ehitustranspordi liikumise koridorid ning külgnevate alade heakorra ja juurdepääsuteede seisukorra, et vältida hilisemaid nõudeid.

4.6 Töövõtja tagab paigaldatavate materjalide ja seadmete kokkusobivuse;

4.7 Kõik vajalikud ja kehtivate normatiivaktidega ettenähtud toimingud, sh vajalike mõõdistuste, häälestuste, katsete teostamine, seadmete ja süsteemide reguleerimine, täitedokumentatsiooni ja teostusjooniste koostamine ja muu.

4.8 Töövõtja kannab kõik eelnimetatud tööde teostamisega seotud kulud. Kasutamise ja hoolduse väljaõpe korraldatakse Tellija määratud isikutele.

4.9 Töövõtja kohustuseks on ka:

- Tööde teostamiseks vajalike lubade, dokumentide ja kooskõlastuste hankimine vajalikes ametkondades. Vajalike andmete elektrooniline sisestamine ehitisregistri kaudu ehitus- ja kasutusloa saamiseks.

- Kõik muud projektiga ettenähtud ja hanke eesmärgi täitmisega kaasnevad ehitustööd (kõik vajalikud lisatööd);

**5. Tööde tähtajad**

5.1 Tööde tegemise ja Tellijale üleandmise tähtaeg on 6 kuud pärast hankelepingu sõlmimist.Kohalikult omavalitsuselt kasutusloa saamise tähtaeg on 7 kuud pärast töövõtulepingu sõlmimist.Ehitustööd loetakse lõplikult valmistehtuks kohaliku omavalitsuse poolt ehitise kasutusloa väljastamisega.

5.2 Tööde ajagraafik koostatakse ja kooskõlastatakse Poolte vahel hiljemalt ühe (1) kalendrinädala jooksul alates Lepingu jõustumisest.

**6. Erinõuded**

6.1 Ehitustööde käigus tekkinud jäätmed peavad olema likvideeritud ja utiliseeritud vastavalt kehtivale jäätmeseadusele Tellijale esitatakse ehitusjäätmete nõuetekohast käitlemist tõendav dokument (jäätmete deklaratsioon).

Kõik kehtivate normatiivaktidega ettenähtud katsed teostab töövõtja ning nendega seotud kulud kannab töövõtja.

6.2 Töövõtja annab ehitustöödele ja tarnitud seadmetele garantii kehtivusajaga 2 aastat.

**7. Dokumentatsioon**

7.1 Enne ekspluatatsiooni andmist esitatav lõplik dokumentatsioon peab sisaldama järgmisi materjale (kuid võib sellega mitte piirduda):

- teostusdokumentatsioon (nt teostusjoonised jne);

- ehitamise alusena kasutatud ehitusprojekt;

- sertifikaadid, deklaratsioonid hanke materjalide vastavuse kohta ja muud materjalide kvaliteeti tõendavad dokumendid;

- teostatud tööde aktid;

- kasutus- ja hooldusjuhendid;

- ehituspäevikud;

- kaetud tööde aktid;

- kontrollmõõtmiste ja katsetuste protokollid;

- elektripaigaldise audit

- muu vajaliku täitedokumentatsiooni

7.2 Dokumentatsioon peab vastama järgmistele nõuetele:

- peaab olema koostatud eesti keeles;

- nummerdatud lehekülgedega;

- andma hanke kohta selget, üheselt mõistetavat, kindlat ja täielikku teavet;

- peavad olema dokumendi koostanud, kontrollinud ja kinnitanud isikute perekonnanimed ja allkirjad.

7.3 Täitedokumentatsioon tuleb koostada ja esitada tellijale digikujul. Töövõtja peab sisestama elektrooniliselt vajalikud andmed ehitisregistri kaudu kasutusloa saamiseks.

**9 Märkused**

9.1 Pakkujal on võimalus tutvuda objektiga kohapeal.

**Lisa 7. Pakkumuse maksumustabel**

**Pakkumuse maksumustabel**

Hankija nimi: Narva Linnavalitsuse Linnamajandusamet

Riigihanke nimetus: Narva uue hooldekodu sidekanalisatsiooni ja sidetrassi projekteerimis- ja ehitustööd

Pakkuja nimi:

Pakkuja registrikood:

**Pakkumuse maksumustabel**

|  |  |  |  |  |
| --- | --- | --- | --- | --- |
| Nimetus | Mõõt-ühik | Kogus | Ühiku hind | Kokku maksumus (eurodes) |
| Sidekanalisatsiooni ja sidetrassi **e**hitusprojekti koostamine | objekt | 1 |  |  |
| Sidekanalisatsiooni ja sidetrassi ehitustööd | objekt | 1 |  |  |
| Kokku  |  |  |  |  |
| Käibemaks 24% |  |  |  |  |
| **Kokku** |  |  |  |  |

**Märkused:**

1. Pakkumise hind sisaldab ka nende tööde tegemise kulusid, mis ei ole küll otseselt kirjeldatud hankekutses ega näidatud pakkumuse maksumustabelis, kuid mille tegemine on mõistlikult vajalik lepingu eesmärgi saavutamiseks. Kõik sellised tööd oleme nõus teostama ilma pakkumuse hinda muutmata.

2. Pakkujal on võimalus tutvuda objektiga kohapeal, teha vajalikud mõõtmised ja määrata töömahud.

Pakkuja esindaja nimi: \_\_\_\_\_\_\_\_\_\_\_\_\_\_\_\_

Esindaja allkiri: *allkirjastatud digitaalselt*

**Lisa 8**

**Hankelepingu projekt**

**TÖÖVÕTULEPING nr**

Kuupäev digitaalallkirjas Narva linnas

1. **LEPINGU POOLED**

**Tellija**

Nimi **Narva Linnavalitsuse Linnamajandusamet**

Asutuse registrikood 75039729

Asukoht Peetri plats 3, 20308 Narva

Telefon (+372) 35 99 155

E-post linnamajandus@narva.ee

Esindaja Natalja Šibalova

Esinduse alus Direktor

**Nimetus**

Registrikood

Asukoht

Telefon

E-post

Esindaja

Esinduse alus

*Edaspidi nimetatud ka eraldiseisvalt „Pool“ või koos ja ühiselt „Pooled“, sõlmisid käesoleva töövõtulepingu (edaspidi „Leping“), võttes aluseks veebilehehanke (XX.XX.2025 hankekutse nr \_\_ Narva linna veebilehel)* **„Narva uue hooldekodu sidekanalisatsiooni ja sidetrassi projekteerimis- ja ehitustööd“** *tulemused (LMA \_\_.\_\_.2025 hankekomisjoni protokoll), olles kokku leppinud alljärgnevas:*

**2. Lepingu ese**

2.1. Lepingu esemeks on:

2.1.1. Käesoleva töövõtulepingu (edaspidi: **Leping**) esemeks on **Narva uue hooldekodu sidekanalisatsiooni ja sidetrassi projekteerimine ja ehitamine**, vastavalt Tellija juhistele, Lepingu dokumentidele (edaspidi: **Tööd**) ) ja Lepingu lisades sätestatud mahus.

2.2. Lepingu tõlgendamisel ja täitmisel juhinduvad Pooled lisaks Lepingu dokumentides sätestatule Töövõtja poolt esitatud pakkumuses, muudes ehitustegevust reglementeerivates õigusaktides ja Eesti Vabariigis avaldatud ehitusvaldkonna standardites sätestatust.

2.3.Tööde maht ja Tööle kehtestatud nõuded on toodud veebilehehanke hankedokumentides, tehnilises osas eelkõige tehnilises kirjelduses.

2.4. Töövõtja on kohustatud ilma täiendava kompenseerimiseta Tellija poolt tegema ka kõik Töö nõuetekohaseks teostamiseks vajalikud projekteerimis-, ehitus- ja abitööd, samuti muud tööd ja võtma võimalikud ehitusriskid Tellija eesmärgist lähtudes, millistele ei ole otseselt viidatud Lepingus ja selle dokumentides, kuid millised on, tulenevalt lihthankes, Töövõtja ametialasest professionaalsusest ja heast ehitustavast, vajalikud Töö nõuetekohaseks teostamiseks ja ehitusobjekti kasutusele võtmiseks.

2.5.Töövõtja kinnitab, et:

1) ta omab töö teostamiseks vajalikke töövahendeid, kvalifitseeritud tööjõudu ning tal on kogemused Lepingu dokumentidega kirjeldatud Tööde teostamiseks;

2) ta on täielikult teadlik kõikidest Tööga seonduvatest õigusaktidest, kehtestatud ehituseeskirjadest, -normatiividest ja –standarditest, ametkondlikest määrustest ja muudest dokumentidest ning kohustub neid täitma kõrvalekaldumisteta ja ilma Tellijalt täiendavat hüvitist nõudmata.

**3. Lepingu dokumendid**

3.1 Tööd teostatakse vastavalt Lepingule ja järgnevalt loetletud, nende pädevusjärjekorras antud Lepingu dokumentidele:

3.1.1. Veebilehehanke alusdokumendid, s.h. tehniline kirjeldus (kättesaadavad aadressil [www.narva.ee](http://www.narva.ee) ).

3.1.2. käesolev Leping,

3.1.3. Lisa 1. Lepingu eelarve,

3.1.6. “Ehituse töövõtulepingute üldised tingimused (ETÜ 2013)” käesolevast Lepingust tulenevate erisustega;

3.1.7. Töövõtja poolt hankemenetlusel esitatud pakkumuse muud dokumendid.

3.2. Kõik Lepingu dokumendid täiendavad üksteist. Ükskõik millises dokumendis mainitud kohustus, tingimus või nõue on Pooltele siduv.

3.3. Tegemist on siduva eelarvega hankelepinguga. Töövõtjale on Töö teostamise aluseks kogu informatsioon, mis sisaldub hanke alusdokumentides.

**4. Lepingu tähtajad**

4.1. Tööde tegemise ja Tellijale üleandmise tähtaeg on 6 kuud pärast hankelepingu sõlmimist.Kohalikult omavalitsuselt kasutusloa saamise tähtaeg on 7 kuud pärast töövõtulepingu sõlmimist.

4.2.Ehitustööd loetakse lõplikult valmistehtuks kohaliku omavalitsuse poolt ehitise kasutusloa väljastamisega.

4.3. Tööde ajagraafik koostatakse ja kooskõlastatakse Poolte vahel hiljemalt ühe (1) kalendrinädala jooksul alates Lepingu jõustumisest. "Tööde teostamise ajakava" detailsusastme määrab Tellija.

4.4. Tellija poolt kirjalikult kooskõlastatud "Tööde teostamise ajakavas" sätestatud tähtajad on Töövõtjale siduvad ning nende mittejärgimisel võib Tellija kohaldada Lepingus sätestatud leppetrahve. Kooskõlastamise järgselt muutub Tööde teostamise ajakava Lepingu lahutamatuks osaks.

**5. Lepingu hind**

5.1. Lepingu hind (edaspidi ka **Tööde maksumus**) on **xxx** eurot käibemaksuta. Hinnale lisandub seadusega ettenähtud käibemaks.

* 1. Lepingu hind on lõplik ning ei sõltu Töövõtja maksu- ja muude riiklike kohustuste võimalikust suurenemisest.
	2. Lepingu hind määrab Töövõtjale makstava tasu ülempiiri ning Töövõtjal ei ole õigust nõuda täiendavate kulutuste hüvitamist, kui Pooled ei ole selles eraldi kirjalikult kokku leppinud. Lepingu hind sisaldab tekkinud ehitusjäätmete käitlemiseks vajalikke kulutusi, samuti Tööde teostamisel kasutatava tehnika soetusmaksumust ning rendihinda.
	3. Tellija tasub Töövõtjale faktiliselt teostatud ja Tellija poolt aktsepteeritud Tööde eest ühes osas Tööde lõpliku üleandmise-vastuvõtmise akti põhjal koostatud arve alusel. Tellija maksetähtaeg on 15 (viisteist) kalendripäeva, vastava arve kättesaamisest arvates.
	4. Tellija kirjalikul nõudmisel tehtavad Lisatööd, mille tegemine ei kuulu Töövõtja kohustuste hulka, fikseeritakse kirjalikult koos vastavate tööde kirjeldusega Lepingu lisana ning Tellija tasub Töövõtjale Lisatööde eest üksnes juhul, kui Pooled on selles eelnevalt kirjalikult kokku leppinud.
	5. Tellija ei ole kohustatud aktsepteerima ega hüvitama ühtegi Töövõtja poolt tehtud Lisatööga seotud kulutust, kui Pooled ei ole selles eelnevalt kirjalikult kokku leppinud.

**6. Tööde üleandmine**

6.1. Tööde üleandmine ja vastuvõtmine toimub ühes osas, sellekohase üleandmise-vastuvõtmise aktiga, peale Töövõtja kõigi Lepinguliste kohustuste täitmist.

6.2.Tööde üleandmise kohta esitatud akti allakirjutamise järgselt tekib Töövõtjal õigus esitada Tellijale üleantud Tööde maksumust hõlmav arve või masintöödeldav e-arve.

6.3.Tööde üleandmiseks esitab Töövõtja, Tööde lõpetamisele järgneva esimese töönädala jooksul, Tellijale enda poolt eelnevalt allkirjastatud üleandmise-vastuvõtmise akti kahes eksemplaris. Koos Tööde üleandmise-vastuvõtmise aktiga esitatakse Tellijale ehitusjäätmete nõuetekohast käitlemist tõendav dokument (jäätmete deklaratsioon). Eelnimetatud dokumendi mitteesitamisel kuulub Tööde üleandmise-vastuvõtmise akt tagastamisele.

6.4. Töövõtja kooskõlastab Tellijaga Teostatud Tööde Akti vormi enne selle esmakordset esitamist

6.5.Tellija on kohustatud vastava üleandmise-vastuvõtmise akti 5 (viie) tööpäeva jooksul, selle kättesaamisest arvates, allakirjutatult Töövõtjale tagastama. Tööde vastuvõtmisest keeldumise korral peab Tellija eelnimetatud tähtaja jooksul esitama Töövõtjale motiveeritud vastuväite vastuvõtmisest keeldumise kohta.

6.6.Lahkarvamuste korral teostatud Tööde eest tasumisel maksab Tellija Töövõtjale teostatud Tööde selle osa eest, mille suhtes puuduvad pretensioonid. Juhul kui teostatud töödes on puudusi, teostatud tööd ei vasta Lepingule, tehnilisele kirjeldusele, kehtestatud ehituseeskirjadele, -normatiividele ja –standarditele või kehtivale seadusandlusele, siis kohustub Töövõtja vastavad puudused omal kulul kõrvaldama. Peale puuduste kõrvaldamist toimub Poolte poolt tööde täiendav ülevaatus, aktsepteerimine ja vastava arve vastuvõtmine.

6.7.Töövõtja tasunõue muutub sissenõutavaks pärast Tellija poolt tööde Töövõtja arve aktsepteerimist. Tellija maksetähtaeg on 15 (viisteist) kalendripäeva, vastava arve kättesaamisest arvates. Töövõtjal puudub õigus nõuda Tellijalt ettemaksu tegemist.

6.8.Töövõtja peab enne tööde üleandmise-vastuvõtmise akti allakirjutamist kontrollima kõiki süsteeme.

1. **Töövõtja kohustused**
	1. Töövõtja on kohustatud :
		1. Teostama kõik Tööd, mis on määratletud Lepingu dokumentides ja selle Lisades, kandes seejuures kõik Töödeks vajalikud otsesed ja kaudsed kulutused. Kui Pooled ei ole teisiti kokku leppinud, laieneb teostamiskohustus ka nendele töödele ja toimingutele, mis ei ole Lepingus või selle Lisades sätestatud, kuid millised oma olemusest lähtuvalt kuuluvad käesoleva Lepinguga seotud Tööde hulka ning mille tegemine on vajalik Lepingu eesmärgi saavutamiseks;
		2. Koostama ja vormistama Tööde alustamiseks nõutavad dokumendid (ehitamise alustamise teatis jms);
		3. Andma Tellijale Tööde käigust aru tema esimesel nõudmisel;
		4. Hankima kõik Tööde teostamiseks vajalikud materjalid vastavalt Lepingu dokumentatsioonile; kõrvaldama oma kulul teostatud ja/või teostatavate Tööde ja kasutatavate materjalide puudused, mis on tekkinud Tellijast sõltumatutel põhjustel, vastasel korral on Tellijal õigus teha avastatud puuduste kõrvaldamine ülesandeks mõnele kolmandale isikule Töövõtja kulul ning vähendada vastavalt Töövõtjale Lepingu alusel makstavat tasu;
		5. Töövõtja kohustub kogu ehitamise ajaks paigaldama nähtavale kohale Tellijaga kooskõlastatud infotahvli (täpsustus on projektdokumentatsioonis), milles sisaldub informatsioon ehitise, ehitusteatise, ehitamise alustamise aja ja lõpetamise tähtaja, projekteerimisettevõtja, ehitusettevõtja ja omanikujärelevalve tegija kohta.
		6. Vastutama Tööde teostamisel kasutatud materjali kvaliteedi eest;
		7. Kõrvaldama oma kulul teostatud ja/või teostatavate Tööde ja kasutatavate materjalide puudused, mis on tekkinud Tellijast sõltumatutel põhjustel, vastasel korral on Tellijal õigus teha avastatud puuduste kõrvaldamine ülesandeks mõnele kolmandale isikule Töövõtja kulul ning vähendada vastavalt Töövõtjale Lepingu alusel makstavat tasu;
		8. Töövõtja kohustub kahe aasta jooksul, Tööde lõpliku vastuvõtmise kuupäevast arvates, kõrvaldama Töödes esinevad puudused;
		9. Töövõtja kohustub kahe aasta jooksul, Tööde lõpliku vastuvõtmise kuupäevast arvates, kõrvaldama Töödes esinevad puudused (Töövõtugarantii);
		10. Töövõtja kohustub kahe aasta jooksul, Tööde lõpliku vastuvõtmise kuupäevast arvates, viima Töö vastavusse muutunud standardite ja õigusaktide nõuetega, mis takistavad Töö eesmärgipärast kasutamist;
		11. Tellija nõudel on Töövõtja kohustatud tegema lisa- ja muudatustöid, s.o. Töödele täiendavaid töid (edaspidi nimetatud “Lisatööd”) või Töödena Lepingus ettenähtud töid esialgselt ettenähtust erinevatel – muudetud tingimustel (edaspidi nimetatud “Muudatustööd”). Kui Muudatus- või Lisatööd toovad kaasa Tööde maksumuse kallinemise, kohustuvad Pooled enne vastavate tööde teostamist leppima kirjalikult kokku tasus nende eest ning dokumentatsioon ning tegevused muudatuse fikseerimiseks on järgmised:
			1. Muudatuse vajalikkuse tuvastamine ehituskoosolekul ja selle protokollimine;
			2. Ehitajapoolse hinnapakkumuse esitamine, näidates ära ärajäävad ja lisanduvad tööd;
			3. Pakkumuse heakskiitmine Tellija, omanikujärelevalve ja projekteerija poolt.
		12. Töövõtja kohustub pidama Ehitustööde kohta vormikohast ehituspäevikut, kus fikseerib jooksvalt Ehitustööde faktilise teostamise ja kulgemise. Samuti vastutab Töövõtja muude ehitamise tehniliste dokumentide nõuetekohase koostamise ja säilitamise eest. Töövõtja kohustub esitama ehituspäeviku igapäevaselt Tellijale ja/või omaniku järelevalvele allkirjastamiseks.
		13. Andma Tellijale üle majandus- ja taristuministri 04.09.2015 määruse nr 115 nõuetele vastava dokumentatsiooni (tööde vastuvõtuaktid, kaetud tööde aktid, ehitusmaterjalid ja konstruktsioonide vastavustunnistused, teostusjoonised, kasutus- ja hooldusjuhendid, mõõdistusprojekti jms.) ühes eksemplaris paberkandjal ja ühes eksemplaris digitaalsel kandjal.
		14. Töövõtja kannab Tööde juhusliku hävimise ja kahjustumise riisikot kuni Tööde lõpliku vastuvõtmiseni Tellija poolt;
		15. Arvestama Tellija juhistega Tööde teostamise kohta, olles selliseid juhiseid viivitamata nende saamise järel piisavalt kontrollinud. Juhul, kui Tellija poolt antud juhised ohustavad Tööde kvaliteeti või muus osas takistavad Lepingu kohast täitmist, on Töövõtja kohustatud Tellijale sellest viivitamata, st mitte hiljem kui 1 (ühe) tööpäeva jooksul kirjalikult teatama.
		16. Teavitamiskohustuse rikkumisel vastutab Töövõtja Tellija poolt antud juhiste järgimisest põhjustatud tagajärgede eest;
		17. Eeldatakse, et Töövõtja teostab kõik Lepingus kokkulepitud Tööd isiklikult. Muude alltöövõtjate kasutamine, keda ei olnud Töövõtja pakkumuses nimetatud, on lubatud vaid Tellija kirjalikul nõusolekul. Töövõtja on kohustatud eelnevalt kooskõlastama Tellijaga kõik alltöövõtjad, keda Töövõtja kavatseb kasutada Lepingu täitmiseks. Tellija ees jääb Lepingust tulenevate kohustuste nõuetekohase täitmise, sh selliste, mille tegemiseks on Töövõtja kasutanud alltöövõtjaid, eest vastutavaks Töövõtja;
		18. Koristama ja vedama ära töömaal tekkinud ehitusprahi ning tagama heakorra tööde teostamise piirkonnas, hoidma tööde teostamise ajal korras ehitusplatsi ja selle vahetu ümbruse, hoidma sõidu- ja kõnniteed vabad ehitusmaterjalidest, jääkmaterjalidest; esitama Tellijale tõendi selle kohta, et käesolevas punktis nimetatud jäätmed on viidud selleks ettenähtud jäätmekäitluskohta;
		19. Töövõtja ei vastuta vigade ja puuduste eest üksnes juhul, kui need tekkisid Tellija tahtliku tegevuse tagajärjel;
		20. Töövõtja kannab täielikku ja tingimusteta varalist vastutust Töö lepingutingimustele mittevastavuse tõttu Tellijale või kolmandatele isikutele tekkinud kahju eest;
		21. Järgima Tellija poolt kooskõlastatud Tööde teostamise tähtaegu;
		22. Juhinduma tööde teostamisel ehitusseadustikust ja selle alusel kehtestatud normidest ning EV kehtivatest kõrgendatud kvaliteedistandarditest;
		23. Arvestama tööde teostamisel kehtivate tervisekaitsenõuetega;
		24. Tagama Lepingu kehtivuse perioodil Tööde teostamiseks vajalike tegevuslubade, registreeringute, kooskõlastuste jm dokumentide olemasolu. Vajadusel hankima viivitamatult nõutavad litsentsid ja load omal kulul ja vastutusel;
		25. Kasutama Tööde teostamisel vaid kvalifitseeritud tööjõudu. Kvalifikatsiooni vastavuse hindamisel lähtutakse kehtivast kutsestandardist;
		26. Tagama Tellija eesmärgi saavutamine Töövõtja materjalidest ja riisikol;
		27. Võimaldama Tellijal igal ajal teostada kontrolli tehtava Tööde mahu ja kvaliteedi vastavuse üle;
		28. Töövõtja tagastab Lepingu lõppemisele järgneva töönädala jooksul Tellijale dokumendid ja esemed, mis ta Lepingu täitmiseks või sellega seoses on saanud.
	2. Töövõtja õigused:
		1. Saada Tööde tegemise eest Tellijalt tasu vastavalt Lepingus sätestatud tingimustele ja korrale;
		2. Saada Tellijalt Lepingu täitmisel mõistlikult vajalikku kaasabi (juhised, nõusolekud jms);
		3. Esitada kirjalikult motiveeritud vastuväide, kui Tellija õigustamatult keeldub nõuetekohaselt teostatud Tööde vastuvõtmisest.
2. **Tellija kohustused ja õigused**
	1. Tellija on kohustatud:
		1. Tasuma Töövõtjale nõuetekohaselt teostatud ja vastuvõetud Tööde eest vastavalt Lepingus sätestatud tingimustele ja korrale;
		2. Vastu võtma Töövõtja poolt vastuvõtmiseks esitatud kvaliteetsed valmis Tööd ettenähtud tähtajal;
		3. 5 (viie) tööpäeva jooksul, kättesaamisest arvates, aktsepteerima või lükkama tagasi Tööde üle-andmise-vastuvõtmise akti.
	2. Tellija õigused:
		1. Teostada jooksvat kontrolli Tööde käigu, mahu ja kvaliteedi üle ning puuduste avastamisel teha Töövõtjale kohustuslikke ettekirjutusi Tööde kvaliteedi osas;
		2. Kui Tööde tegemise ajal on ilmselt selge, et Tööd ei tehta nõuetekohaselt, siis on Tellijal õigus määrata Töövõtjale vajalik tähtaeg puuduste kõrvaldamiseks, teatades sellest Töövõtjale kirjalikult. Kui Töövõtja seda nõuet tähtajaks ei täida, siis on Tellijal õigus kas Lepingust taganeda ja nõuda kahjude hüvitamist või teha Tööde jätkamine ja parandamine ülesandeks kolmandale isikule Töövõtja arvel;
		3. Kui Töövõtja kaldub Lepingu tingimustest kõrvale ja see halvendab Tööd, või laseb tekkida muid puudusi Töödes, siis on Tellijal õigus nõuda puuduste tasuta parandamist Tellija kehtestatud tähtajaks või vajalike kulutuste hüvitamist, mis Tellija kandis Töödes esinenud puuduste parandamiseks oma vahenditega või Tööde hinna vastavat vähendamist. Lepingust oluliste kõrvalekaldumiste või muude oluliste puuduste olemasolul Töödes on Tellijal õigus Leping üles öelda/taganeda ja nõuda kahjude hüvitamist;
		4. Keelduda Tööde eest tasumisest, kui Töövõtja ei täida endale Lepinguga võetud kohustusi;
		5. Nõuda Töövõtja töötajate või alltöövõtja väljavahetamist, kui konkreetses töölõigus Töövõtja süül ehitusnormide või kvaliteedinõuete eiramine või mahajäämus Töö teostamise graafikust seab Tellija hinnangul ohtu Lepingu tingimuste (tähtaeg, maksumus jne) täitmise.
3. **Poolte esindajad**

9.1. Tellija esindajad tehnilistes küsimustes on:.

9.4. Tellija esindajad tehnilistes küsimustes on:

**10. Puudused töödes**

10.1. Juhul kui teostatud töödes on puudusi, teostatud tööd ei vasta Lepingule, tehnilisele kirjeldusele, kehtestatud ehituseeskirjadele, -normatiividele ja –standarditele või kehtivale seadusandlusele, siis kohustub Töövõtja vastavad puudused omal kulul kõrvaldama. Puudused töödes märgitakse vastavasse akti. Peale puuduste kõrvaldamist toimub Poolte poolt tööde täiendav ülevaatus, aktsepteerimine ja vastava arve vastuvõtmine.

**11. Garantiid ja tagatised**

* 1. Garantiiajaperioodil tuvastatud puuduste kõrvaldamisele asub Töövõtja omal kulul hiljemalt kümne (10) tööpäeva jooksul peale kirjaliku teate saamist Tellijalt, kui Poolte vahel pole kokku lepitud teisiti. Töövõtja on kohustatud kõrvaldama Ehitustööde defektid, puudused ja tegematajätmised jms (edaspidi vaegtööd), millised ilmnevad garantiiperioodil (tööde garantiiperiood on 2 aastat tööde vastuvõtmisest arvates. Kui Tellija ise likvideerib Vaegtööd jms., hüvitab Töövõtja Tellijale nimetatud tööde teostamisega seonduvad kulud vastavalt Tellija poolt esitatud arvetele.
		1. Tellijal ei ole õigust kõrvaldada puudusi, vaegtöid, praaktöid jms., välja arvatud juhul, kui Tellija on sellise töö vajadusest Töövõtjale teatanud ja viimane ei ole esitanud vaegtööde likvideerimise graafikut viie (5) tööpäeva jooksul või vastavalt p.11.1. asunud puudusi kõrvaldama. Sellisel juhul on Tellijal õigus kõrvaldada vaegtööd ise või anda vaegtööde kõrvaldamine kolmandatele isikutele Töövõtja kulul kasutades garantiiaegset tagatist juhul kui Töövõtja ei nõustu ise vaegtööde kõrvaldamise eest tasuma.
		2. Garantiiperioodi möödumine ei vabasta Töövõtjat garantiikohustuste täitmisest, kui Tellija on Töövõtjat kirjalikult informeerinud Vaegtöödest enne garantiiperioodi lõppu.

**12. Lepingu muutmine**

* 1. Kui seda tingivad objektiivsed ja põhjendatud asjaolud, siis poolte kokkuleppel võib hankelepingut muuta üksnes RHS §-is 123 sätestatud juhtudel ja alustel, s.h. suurendada või vähendada lepingu hinda, pikendada lepingu kehtivuse tähtaega jt.
	2. Lepingu muutmise kokkulepped vormistatakse Lepingu lisana ning allkirjastatakse mõlema Poole poolt. Lepingu muuta sooviv Pool teeb selleks kirjaliku ettepaneku teisele Poolele vähemalt kaks nädalat (14 kalendripäeva) ette, millele teine Pool vastab kirjalikult mõistliku tähtaja jooksul, kuid mitte hiljem kui 7 (seitsme) päeva jooksul ettepaneku saamisest arvates. Kui teine Pool ei anna Lepingu muutmiseks oma kirjalikku nõusolekut, muudatus ei jõustu.
	3. Lepingu muutmist taotlev Pool peab koos muudatuse põhjenduse ja selgitusega esitama muudatuste mõju analüüsi Lepingu hinnale.
	4. Lepingu Pool ei või taotleda Lepingusse muudatuste tegemist, kui need on tingitud ühe Poole poolt oma kohustuste mittetäitmisest käesoleva või muu tema poolt sõlmitud lepingu alusel.
	5. Juhul, kui õigusaktide vastuvõtmise, muutmise või täiendamisega osutub mõni Lepingu punktidest kehtetuks, võtavad Lepingu Pooled tarvitusele abinõud kehtetu punkti asendamiseks uue, seadusliku sättega. Lepingu mõne punkti kehtetus ei mõjuta Lepingu ülejäänud sätete kehtivust.
1. **Lepingu lõppemine**
	1. Leping jõustub sellele allakirjutamise hetkest. Leping lõpeb lepinguliste kohustuste täieliku ja nõuetekohase täitmisega Poolte poolt garantiiaja ja garantiitööde teostamise möödumisel.

13.2. Muudatused ja täiendused Lepingule on kehtivad, kui need on sõlmitud kirjalikult ja alla kirjutatud Poolte volitatud esindajate poolt.

* 1. **Tellijal on õigus Lepingust taganeda:**
		1. kui Töövõtja ei asu õigeaegselt Lepingut täitma ning tööde lõpetamine tähtajaks muutub ilmselt võimatuks;
		2. kui Töövõtja teeb töid aeglaselt ning tööde lõpetamine tähtajaks muutub ilmselt võimatuks;
		3. kui Töövõtja teostab töid vastuolus Lepinguga, kehtestatud ehituseeskirjade, -normatiivide või –standardite või kehtiva seadusandlusega;
		4. kui Töövõtja vaatamata Tellija juhistele ja märkustele teostab töid ebakvaliteetselt, kasutab ebakvaliteetseid, ebaõigeid või mittenõuetekohaseid materjale, töövahendeid, seadmeid, tooteid, töövõtteid vms.;
		5. kui Töövõtja rikub teisi Lepingust tulenevaid kohustusi ega kõrvalda rikkumist Tellija nõudmisel mõistliku tähtaja jooksul, mis ei või olla lühem kui seitse (7) päeva;
		6. kui Töövõtja suhtes on tehtud pankrotiotsus;
		7. kui Töövõtja ei vii Lepingutingimustele mittevastavaid töid Lepingutingimustega vastavusse või viivitab oluliselt (üle kahekümne ühe (21) päeva) töö Lepingutingimustega vastavusse viimisega;
		8. kui Lepingu täitmise ajal kaotavad Töövõtjale väljastatud ja lepinguliste tööde teostamiseks vajalikud registreeringud või tegevusload kehtivuse ja Töövõtja ei võta ette toiminguid nende pikendamiseks või uute väljastamiseks.

**14. Vastutus Lepingu rikkumise eest**

14.1. Pooled kannavad varalist vastutust käesoleva Lepingu mittetäitmisega või mittekohase täitmisega teisele poolele tekitatud kahjude eest Eesti Vabariigi seadustes ja käesolevas lepingus ettenähtud juhtudel.

* 1. Töövõtjal on õigus nõuda Tellijalt maksetähtaegade rikkumise eest viivist 0,2% makse summast iga viivitatud tööpäeva eest, kuid mitte üle 30% hilinenud makse summast.
	2. Töövõtja viivisenõue Tellija vastu peab olema esitatud hiljemalt 30 (kolmekümne)

kalendripäeva jooksul, makseviivituse toimumisest arvates. Vastasel korral loetakse Töövõtja viivisenõue aegunuks ning Tellija vabaneb viivise maksmise kohustusest.

* 1. Tellijal on õigus nõuda Töövõtjalt Lepingu p-s 4.1 või Tööde teostamise ajakavas sätestatud Tööde tegemise või üleandmise lõpptähtaja ületamise eest leppetrahvi kuni 0,2% Lepingu hinnast iga hilinenud kalendripäeva eest, kuid mitte üle 30% käesoleva Lepingu hinnast.
	2. Igakordse lepingulise kohustuse rikkumise eest, mida ei ole Lepingu p 14.4 ja 14.6 nimetatud, on Tellijal õigus nõuda Töövõtjalt leppetrahvi kuni 2% (juhul kui Tellija on määranud leppetrahvi) Lepingu hinnast, kuid kokku mitte üle 30 % käesoleva Lepingu hinnast.
	3. Lepingulise kohustuse rikkumise eest, millega kaasneb Lepingu ülesütlemine või taganemine õiguskaitsevahendina, on Tellijal õigus nõuda Töövõtjalt leppetrahvi kuni 10% Lepingu hinnast.
	4. . Lepingu punktide 14.4-14.6. kohaldamise aluseks olev lepingurikkumine fikseeritakse

Tellija poolse Lepingu mittekohase täitmise aktiga. Leppetrahvi rakendamise korral on Tellija kohustatud teavitama Töövõtjat leppetrahvi nõudmisest hiljemalt neljateistkümne (14) päeva pärast kohustuse rikkumise avastamist. Töödes esinevate puuduste kõrvaldamine lepingulise kohustuse täitmiseks antud täiendava tähtaja jooksul Tellija otsusel ei vabasta Töövõtjat leppetrahvi maksmise kohustusest.

* 1. Tellijal on õigus pidada Lepingu punktides 14.4-14.6 sätestatud korras arvutatud leppetrahvid kinni Töövõtjale makstavast tasust. Leppetrahvi nõudmine ei välista Tellija õigust nõuda Töövõtjalt Lepingu täitmist ja/või kahjude hüvitamist. Tellijal on õigus leppetrahv tasaarvestada Töövõtjale tasumata arvetega Lepingu p-s 14.7 alusel koostatud akti alusel.

**15. Vääramatu jõud**

15.1. Lepingupooled ei vastuta Lepinguga võetud kohustuste täitmata jätmise eest, kui Lepingu täitmata jätmine on tingitud vääramatust jõust. Vääramatu jõud muudab Lepingus toodud tähtaegu perioodi võrra, mille jooksul vääramatu jõu tegurid takistavad Lepingu täitmist.

15.2. Pool, kelle tegevus lepingujärgsete kohustuste täimisel on takistatud vääramatu jõu asjaolude tõttu, on kohustatud sellest koheselt teisele Poolele kirjalikult teatama kolme (3) päeva jooksul.

**16. Informatsioon**

16.1. Lepingupool kohustub teist poolt informeerima kõikidest olulistest asjaoludest, mis võivad mõjutada või takistada käesolevas Lepingus sätestatud kohustuste täitmist või õiguste realiseerimist.

16.2. Kõik käesoleva Lepingu täitmisega või Lepingust tulenevate vaidlustega seotud teated ja informatsioon loetakse ametlikult ja kooskõlas käesoleva Lepinguga esitatuks, kui need teated on Poolele edastatud elektronposti (kinnitusega, et adressaat sai e-kirja kätte) või kirja teel ehk antud teisele Poolele üle allkirja vastu Lepingus toodud või Poole poolt pärast Lepingu sõlmimist kirjalikult teatatud kontaktaadressil.

16.3. Ühe Poole poolt käesoleva sätte rikkumisel käsitletakse teise Poole saadetud teadet käesolevas Lepingus fikseeritud aadressile või faksile kohasel viisil saadetud teatena.

**17. Vaidluste lahendamine**

17.1. Kõik Lepingu täitmisest, muutmisest, lõpetamisest või vastutuse kohaldamisest tulenevad vaidlusküsimused lahendatakse Poolte vaheliste läbirääkimiste teel.

17.2. Juhul kui läbirääkimiste teel ei õnnestu kokkulepet saavutada, siis lahendatakse vaidlus Eesti Vabariigi seadusandlusega ettenähtud korras Viru Maakohtus. Lepingu sisule kohaldatakse Eesti Vabariigi seadusandlust.

1. **Lõppsätted**
	1. Töövõtja kinnitab, et Tellija on võimaldanud tutvuda enne Lepingu sõlmimist Tööde teostamiseks nõutavate andmetega ning esitanud kõik Tööde teostamiseks vajalikud dokumendid.
2. **Poolte allkirjad**

**Tellija esindaja: Töövõtja esindaja:**

*/allkirjastatud digitaalselt/ /allkirjastatud digitaalselt/*

\_\_\_\_\_\_\_\_\_\_\_\_\_\_\_\_\_\_\_\_ \_\_\_\_\_\_\_\_\_\_\_\_\_\_\_\_\_\_\_\_